wannaphong/clean_thaiwikipedia huggingface dataset:
# เลเซอร์ไดโอด
เลเซอร์ไดโอด LD เป็นเลเซอร์ที่มีขนาดกลางที่เกิดขึ้นจากรอยต่อ p-n ของสารกึ่งตัวนำที่คล้ายกันกับที่พบในไดโอดเปล่งแสงที่มีใช้งานกันอยู่ เลเซอร์ไดโอดจะเกิดขึ้นได้จากการฉีดกระแสไฟฟ้าเข้าไป เลเซอร์ไดโอดควรจะแตกต่างจากเลเซอร์ไดโอดปั๊มออปติกส์ (optically pumped laser diodes), ซึ่งจะให้กำลังขับ (ปั๊ม) ด้วยลำแสงซึ่งมักจะกระตุ้นให้เกิดขึ้นได้โดยเลเซอร์ไดโอด

 ทฤษฎีการทำงาน 
เลเซอร์ไดโอดถูกสร้างโดยการเจือสารกระตุ้น (doping) เป็นชั้นบางมากบนพื้นผิวของแผ่นเวเฟอร์ของผลึก ผลึกจะถูกเจือเพื่อผลิตบริเวณของสารชนิด n และบริเวณของสารชนิด p (n-type region and a p-type region), หนึ่งในผลลัพธ์ข้างต้นก็คือ ทำให้เกิดรอยต่อของสาร p-n หรือไดโอดนั่นเอง

เลเซอร์ไดโอดสร้างจากส่วนย่อยของการจัดหมวดหมู่ขนาดใหญ่ของไดโอดสารกึ่งตัวนำรอยต่อ p-n  การไบแอสกระแสไฟฟ้าไปข้างหน้าข้ามผ่านเลเซอร์ไดโอดจะทำให้พาหะของประจุไฟฟ้า (charge carrier) สองชนิดคือ - โฮลและอิเล็กตรอน - จะ "ถูกฉีด" จากแต่ละอีกฝั่งที่อยู่ด้านตรงข้ามกันของรอยต่อ p-n เข้ามาในบริเวณเขตการพร่อง โฮลจะถูกฉีดจากบริเวณของสารกึ่งตัวนำที่เป็นสารเจือชนิด P และอิเล็กตรอนจากบริเวณของสารเจือชนิด n (คือ บริเวณของการพร่องปราศจากประจุสื่อนำทางไฟฟ้าใด ๆ ในรูปแบบที่เป็นผลมาจากความแตกต่างทางความต่างศักย์ไฟฟ้าที่อาจเกิดขึ้นในระหว่างสารกึ่งตัวนำชนิด n (n-type) และสารชนิด p (p-type) เมื่อใดก็ตามที่พวกมันอยู่ในสถานะของการสัมผัสติดต่อกันทางกายภาพกันอยู่) เนื่องจากเป็นการใช้การฉีดของประจุในการสร้างกำลังแก่เลเซอร์ไดโอดมากที่สุด, ประเภทของเลเซอร์แบบนี้บางครั้งเรียกว่า "เลเซอร์ฉีด" หรือ "เลเซอร์ไดโอดฉีด" (ILD) เป็นเลเซอร์ไดโอดที่เป็นอุปกรณ์สารกึ่งตัวนำที่พวกมันอาจถูกจัดจำแนกได้ว่าเป็นเลเซอร์สารกึ่งตัวนำ ซึ่งเป็นการกำหนดคุณลักษณะอย่างใดอย่างหนึ่งที่มีความแตกต่างจากเลเซอร์สถานะของแข็ง

อีกวิธีหนึ่งในการจ่ายพลังงานให้กับเลเซอร์ไดโอดบางชนิดคือการใช้การปั๊มด้วยแสง (optical pumping) เลเซอร์สารกึ่งตัวนำแบบปั๊มด้วยแสง (Optically pumped semiconductor laser) (OPSL) ใช้ชิปสารกึ่งตัวนำชนิด 3-5 (III-V semiconductor chip) (III และ V คือ สัญลักษณ์ตัวเลขโรมัน) เป็นตัวกลางในการรับการกระตุ้นให้ปลดปล่อยแสง และใช้เลเซอร์อีกตัวหนึ่ง (มักจะเป็นเลเซอร์ไดโอดอีกตัวหนึ่ง) เป็นแหล่งปั๊มพลังงานแสง OPSL มีข้อได้เปรียบเหนือ ILD หลายประการ โดยเฉพาะอย่างยิ่งในเรื่องการเลือกความยาวคลื่นได้และปราศจากการแทรกสอดของคลื่นจากโครงสร้างของขั้วอิเล็กโทรดที่อยู่ภายในArrigoni, M. et al. (2009-09-28) "Optically Pumped Semiconductor Lasers: Green OPSLs poised to enter scientific pump-laser market", Laser Focus World"Optically Pumped Semiconductor Laser (OPSL)", Sam's Laser FAQs.
# นกแคสโซแวรีใต้
นกแคสโซแวรีใต้  เป็นนกที่บินไม่ได้ขนาดใหญ่ชนิดหนึ่ง เหมือนนกกระจอกเทศ และนกอีมูDavies, S. J. J. F. (2003) 

เป็นนกแคสโซแวรีชนิดหนึ่ง เป็นนกแคสโซแวรีชนิดที่ใหญ่ที่สุด มีความสูงประมาณ 100 เซนติเมตร มีน้ำหนักประมาณ 85 กิโลกรัม มีลักษณะคล้ายกับเวโลซีแรปเตอร์ ไดโนเสาร์กินเนื้อที่สูญพันธุ์ไปแล้ว Cassowary Bird: Feathered Velociraptor, "Biggest & Baddest" สารคดีทางอนิมอลพลาเน็ต. ทางทรูวิชั่นส์: อังคารที่ 15 มกราคม 2556

นกแคสโซแวรีใต้มีขาที่สั้นและแข็งแรง ที่เล็บนิ้วตีนมี 3 นิ้ว ที่กรงเล็บที่แหลมคม โดยเฉพาะนิ้วกลางที่ยาวที่สุด อาจจะได้ยาวได้ถึง 5 นิ้ว ซึ่งใช้เป็นอาวุธป้องกันตัว ไม่มีหาง มีขนอ่อนนุ่มปกคลุมทั้งตัว ซึ่งขนของนกแคสโซแวรีใต้ไม่เหมือนขนนกทั่วไป แต่มีลักษณะคล้ายเส้นผม โดยขนเส้นเดียวแต่จะแตกออกเป็น 2 เส้น ช่วยป้องกันเนื้อตัวของนกเมื่อบุกฝ่าดงหนามหรือไม้พุ่มต่าง ๆ และยังช่วยให้แลดูตัวใหญ่ขึ้น สำหรับข่มขู่ผู้รุกราน

มีปีกที่สั้นมาก ปลายปีกแตกแขนงออกเป็นขน 5 เส้น และมีเดือยแหลมที่ตอนปลายเหมือนกับเวโลซีแรปเตอร์ ลำคอยาวไม่มีหนังเหมือนนกกระจอกเทศ มีจุดเด่น คือ ส่วนหัวที่มีสีสันสดใสทั้งสีแดง ฟ้า ม่วง และเหลือง โดยเฉพาะหงอนที่ส่วนหัว ที่เป็นสารประกอบเคอราทินที่ยังไม่ทราบสาเหตุที่แน่ชัดของการมี แต่นักวิทยาศาสตร์บางคนสันนิษฐานว่าเป็นส่วนที่ใช้ในการเปล่งเสียงแบบเดียวกับไดโนเสาร์บางชนิด ซึ่งจะได้เสียงที่ทุ้มต่ำ ซึ่งนกแคสโซแวรีใต้นับเป็นนกที่มีเสียงร้องที่ต่ำที่สุดในโลก เมื่ออายุมากขึ้นหงอนบนหัวนี้ก็จะใหญ่ยาวขึ้นตามอายุด้วย

นกแคสโซแวรีใต้เป็นนกที่มีขนสีดำปกคลุมลำตัวทั้งหมด ตัวผู้และตัวเมียมีลักษณะเหมือนกัน แต่ตัวเมียจะมีขนาดใหญ่กว่าตัวผู้เล็กน้อย หลังจากผสมพันธุ์แล้ว นกตัวเมียจะวางไข่ที่พื้นดินประมาณ 5-6 ฟอง จากนั้นจะปล่อยให้ตัวผู้เป็นฝ่ายกกและเลี้ยงดูลูกนก ตัวผู้จะเลี้ยงดูลูกจนกระทั่งอายุได้ 9 เดือน นกแคสโซแวรีใต้มีอายุขัยประมาณ 50 ปี หรือมากกว่านั้น
thumb|กรงเล็บนิ้วที่แหลมคม|left|180px
กระจายพันธุ์ในรัฐควีนส์แลนด์ ประเทศออสเตรเลีย ปกติจะอาศัยอยู่ในป่าดิบชื้น แต่ก็สามารถออกมาหากินบริเวณชายฝั่งทะเลหรือชุมชนเมืองที่อยู่อาศัยของมนุษย์ด้วย กินอาหารได้หลากหลาย ทั้ง ผลไม้ ลูกไม้ สัตว์ขนาดเล็กต่าง ๆ เช่น จิ้งจก ตุ๊กแก สัตว์มีกระเป๋าหน้าท้องขนาดเล็ก ปลา ปู รวมถึงซากสัตว์ เช่น ซากวาฬหรือโลมาที่มาเกยตื้น
thumb
นกแคสโซแวรีใต้ได้ชื่อว่าเป็นนกที่มีอันตรายที่สุดในโลก ด้วยสามารถที่จะกระโดดถีบได้ด้วยกรงเล็บที่แหลมคมอย่างรุนแรง ด้วยความแรง 25 กิโลเมตรต่อชั่วโมง ซึ่งเคยทำร้ายมนุษย์ได้รับบาดเจ็บและถึงแก่ชีวิตมาแล้ว วิ่งได้เร็ว 45 กิโลเมตรต่อชั่วโมง และสามารถว่ายน้ำได้อีกด้วยนกแคสโซแวรี
# นเรศวรมหาราช
นเรศวรมหาราช เป็นภาพยนตร์ไทยเรื่องยิ่งใหญ่ เมื่อปี พ.ศ. 2500ศูนย์รวมข้อมูลภาพยนตร์ไทย ,thaifilm.com โดย พระเจ้าวรวงศ์เธอ พระองค์เจ้าภาณุพันธุ์ยุคล แห่งอัศวินภาพยนตร์ แนวสงครามอิงประวัติศาสตร์ การกอบกู้เอกราชของไทยจากพม่า 

นำแสดงโดย  ชูชัย พระขรรค์ชัย, รัตนาภรณ์ อินทรกำแหง, ถนอม อัครเศรณี, สุรชัย ลูกสุรินทร์, พจนีย์ โปร่งมณี ร่วมด้วย สถาพร มุดาประกร, สมถวิล มุกดาประกร กรอบโฆษณาภาพยนตร์ นเรศวรมหาราช ,สิ่งพิมพ์รายวัน พ.ศ. 2500, ทัต เอกทัต, วงจันทร์ ไพโรจน์, ชูศรี โรจนประดิษฐ์, ดอกดิน กัญญามาลย์, ล้อต๊อก, สมพงษ์ พงษ์มิตร, พูนสวัสดิ์ ธีมากร ฯลฯ  

ฉายเมื่อวันที่ 4 พฤษภาคม พ.ศ. 2500 ที่ศาลาเฉลิมไทย ได้รับรางวัลสำเภาทอง งานรางวัลตุ๊กตาทอง "ละคอนรำ" ประจำปี 2500 (กำกับศิลป์ สำหรับภาพยนตร์ 16 มม.)

งานสร้าง
ถ่ายทำด้วยฟิล์ม 16 มม. สีธรรมชาติ พากย์ ซึ่งนิยมกันมาอย่างต่อเนื่องตั้งแต่หลังสงครามโลกครั้งที่สอง เป็นหนังลงทุนสูง ใช้เวลาในการสร้างและถ่ายทำนานถึง 4 ปี มีดาราชั้นนำแห่งยุค พร้อมด้วยตัวประกอบร่วม 10,000 คน, ม้า 1,000 ตัว และ ช้าง 100 เชือก กรอบโฆษณาภาพยนตร์ นเรศวรมหาราช

บทพระนเรศวร  เดิมเสด็จพระองค์ชายใหญ่ "ภาณุพันธุ์" ทรงเลือก เกชา เปลี่ยนวิถี อดีตดาราละครเวทีคณะอัศวินซึ่งเพิ่งประสบความสำเร็จจากบทนำในภาพยนตร์ 16 มม.ไพรกว้าง ของละโว้ภาพยนตร์ แต่ติดปัญหาส่วนตัวของผู้แสดงอย่างกะทันหันขณะใกล้วันเปิดกล้อง จึงต้องเปลี่ยนเป็น ชูชัย พระขรรค์ชัย ที่มีชื่อเสียงมาจากหนังของอัศวินภาพยนตร์ เรื่อง พันท้ายนรสิงห์ (2493)

เพลงประกอบ
มาร์ชนเรศวรมหาราช - สุนทราภรณ์ ขับร้องหมู่โดย วินัย จุลละบุษปะ, เลิศ ประสมทรัพย์, ศรีสุดา รัชตะวรรณ, รวงทอง ทองลั่นธม, ชวลี ช่วงวิทย์
แม่ศรี - ชวลี ช่วงวิทย์ นำหมู่
กลิ่นร่ำ - วินัย จุลละบุษปะ
สไบแพร - ชรินทร์ นันทนาคร

รางวัล
รางวัลสำเภาทอง สาขากำกับศิลป์ (สำหรับภาพยนตร์ 16 มม.) โดย เฉลิม พันธุ์นิล ในงานประกาศผลรางวัลตุ๊กตาทอง "ละคอนรำ" ครั้งแรก ประจำปี 2500
# ควอกกา
ควอกกา  เป็นสัตว์ชนิดเดียวที่อยู่ในวงศ์ Setonix ซึ่งมีลักษณะเดียวกับสัตว์ที่มีกระเป๋าหน้าท้อง เช่น จิงโจ้ วอลลาบี (จิงโจ้ขนาดเล็ก) เป็นต้น แต่มีขนาดประมาณแมวบ้าน ควอกกาเป็นสัตว์ที่กินพืชเป็นอาหารและออกหากินในเวลากลางคืน โดยอาศัยอยู่บนเกาะเล็ก ๆ และบริเวณชายฝั่งของรัฐเวสเทิร์นออสเตรเลีย ระหว่างเมืองเพิร์ทกับเมืองแอลบานี ซึ่งบริเวณนี้ได้รับการกำหนดให้เป็นเขตอนุรักษ์ธรรมชาติ
# ดักลาส
ดักลาส  เป็นเมืองหลักและเมืองใหญ่ที่สุดของเกาะแมน มีประชากร 27,938 คน เมืองนี้ตั้งอยู่ที่ปากแม่น้ำดักลาสและอ่าวกว้างประมาณสองไมล์ แม่น้ำดักลาสเป็นส่วนหนึ่งของท่าเรือของเมืองและท่าเรือพาณิชย์หลัก

เมืองนี้ทำหน้าที่เป็นศูนย์กลางหลักของเกาะในด้านธุรกิจ การเงิน การบริการทางกฎหมาย การขนส่ง ชอปปิง และความบันเทิง

ภูมิอากาศ
สถานีรายงานสภาพอากาศที่อยู่ใกล้ดักลาสที่สุดคือสถานีรายงานสภาพอากาศริมชายฝั่งที่โรนัลด์สเวย์ ซึ่งอยู่ทางตะวันตกเฉียงใต้ของดักลาสประมาณ  อุณหภูมิสูงสุดเท่าที่บันทึกในโรนัลด์สเวย์ในเดือนกรกฎาคม ค.ศ. 1983 อยู่ที่  อุณหภูมิเฉลี่ยในโรนัลด์สเวย์ (ค.ศ. 1981-2010) อยู่ที่  หรือมากกว่าที่บันทึกไว้ 0.8 วันต่อปี และอุณหภูมิสูงสุดโดยเฉลี่ยต่อปีที่ 

มีหิมะตกที่โรนัลด์สเวย์โดยเฉลี่ยที่ 14.5 วัน ในช่วง ค.ศ. 1981–2010 อุณหภูมิที่ต่ำที่สุดเท่าที่บันทึกในเดือนธันวาคม ค.ศ. 1961 อยู่ที่  และอุณหภูมิที่ต่ำที่สุดของปีโดยเฉลี่ยอยู่ที่ 

ประชากร
ข้อมูลสำมะโนประชากรไอล์ออฟแมน ค.ศ. 2011 ระบุว่าดักลาสมีประชากร 27,938 คน เพิ่มขึ้นจาก 25,347 คนใน ค.ศ. 2001 ในเมืองมีประชากรอาศัยอยู่คิดเป็นร้อยละ 33.06 ของประชากรบนเกาะทั้งหมด 84,497 คน

หมวดหมู่
# โซนี่ เอ็กซ์พีเรียแซด
โซนี่ เอ็กซ์พีเรีย แซด เป็นสมาร์ตโฟนแบบจอสัมผัส ความละเอียดจอ ฟูลเอชดี (full HD) และใช้ระบบปฏิบัติการแอนดรอยด์Sony Xperia Z review ,Android Phone  ซึ่งออกแบบ ผลิต และวางขาย โดย โซนี่ อิเล็กทรอนิกส์ โดยประกาศอย่างเป็นทางการ ในงาน ซีอีเอส 2013 (CES 2013) ส่วนวันเปิดตัวยังไม่มีกำหนดอย่างแน่ชัด โดยมีราคาอยู่ที่ 749 ดอลลาร์ออสเตรเลีย ในออสเตรเลีย, 739 ยูโร ในฟินแลนด์ คาดว่าจะนำออกวางขายทั่วโลกภายในไตรมาสที่ 1 ปีพ.ศ. 2556นี้ สำหรับประเทศไทยมีการเปิดตัวในวันที่ 14 กุมภาพันธ์ พ.ศ. 2556 ณ โรงแรมโซฟิเทล โซ กรุงเทพ โดยคาดว่าจะวางจำหน่ายช่วงปลายเดือนมีนาคมถึงเมษายนปีเดียวกัน

 คุณสมบัติ 
โซนี่ เอ็กซ์พีเรีย แซด มีจอกว้าง 5 นิ้ว ความละเอียด ฟูลเอชดี 1080 พิกเซล (1920x1080 พิกเซล) 443 พิกเซลต่อนิ้ว โดยออกแบบมาให้กันฝุ่นและกันน้ำได้ในระยะเวลามากที่สุด 30 นาที กล้องหลักมีความละเอียด 13 ล้านพิกเซล เลนส์ เอ็กซ์มอร์ อาร์เอส (Exmor RS) เลนส์ชนิดใหม่ที่สามารถถ่ายวิดีโอฟูล เอชดี ในโหมด เอชดีอาร์ได้Sony Xperia Z camera details  ,Camera Details from, myandroidmag.comกล้องหน้ามีความละเอียด 2.2 ล้านพิกเซล ตัวเครื่องครอบด้วยกระจก ดรากอนเทรียลกลาส (Dragontrail glass)

โทรศัพท์นี้มีขนาด 139 x 71 x 7.9 มิลลิเมตร น้ำหนัก 146 กรัม (รวมแบตเตอรี) ใช้งานแบตเตอรีลิเทียมไออน 2330 มิลลิแอมแปร์ต่อชั่วโมง ซึ่งมีโหมด "แบตเตอรี สตามีนา (Battery Stamina)" ที่สามารถตัดการทำงานของแอพเบื้องหลังเพื่อประหยัดพลังงาน ส่วนชิพ ใช้สแนปดรากอน เอส 4 ควอด–คอร์ 1.5 จิกะเฮิรตซ์ แรม 2,048 เมกาไบต์ โทรศัพท์เครื่องนี้สามารถรองรับคลื่นความถี่ 4 จี แอลทีอี ได้ด้วยSony Xperia Z Specification  retrieved 14th jan 2013 Sony Xperia Z2 Specification  retrieved 14th jan 2013และจะสามารถรองรับการใช้งานระบบวันทัชไวร์เลส ที่สามารถแบ่งปัน เพลง, รูปภาพ และวิดีโอ หรือสิ่งอื่นๆบนโทรศัพท์ ด้วยระบบ เอ็นเอฟซี เพื่อแสดงผลบนโทรทัศน์ของโซนี่ บราเวีย®
# ซอมาลิเยย์ทอซอ
ซอมาลิเยย์ทอซอ, หรือ โซมาเลีย เวกอัป, เป็นเพลงชาติของโซมาเลีย ตั้งแต่ ค.ศ. 2000–2012 และมันประสบความสำเร็จโดยเพลงคอลอบาอาลันเคดWorldstatesmen - Somalia

ประวัติ
Soomaaliyeey toosoo เป็นที่รู้จักกันในฐานะเพลงชาติโซมาเลียตั้งแต่ช่วงต้นปี 1940 ตามที่รัฐบาลโซมาเลียประกาศ เพลงนี้ถูกเขียนขึ้นโดย Awale Mire Ali ในปี 1947 บางแหล่งบอกว่าเพลงถูกเขียนขึ้นโดย Ali Mire Awale และYusuf Haji Adan"The Camel in Somali Oral Tradition" by Axmed Cali Abokor ISBN 91-7106-269-6 ในช่วงทศวรรษที่ 1940
เพลงจะถูกเปิดเป็นเครื่องหมายในวันชาติวันที่ 1 กรกฎาคม 1960 และได้เปิดเป็นประจำโดยเด็กในตอนเช้าที่โรงเรียนhttp://www.nationalanthems.info/so.htm

เนื้อเพลง
เนื้อเพลงชาติโซมาเลียดั้งเดิม (1947)Soomaaliyeey toosoo 
Toosoo isku tiirsada ee 
Hadba kiina taagdaranee 
Taageera waligiinee

Idinkaysu tookhaayoo 
Idinkaysu taamaayee 
Aadamuhu tacliin barayoo 
Waddankiisa taamyeeloo

Sharcigaa isku kiin tolayoo 
Luuqadaa tuwaaxid ahoo 
Arligiina taaka ahoo 
Kuma kala tegeysaan oo

Tiro ari ah oo dhaxalaa 
Sideed laydin soo tubayoo 
Ninba toban la meel marayoo 
Cadowgiin idiin talin oo

Tuldo geel ah oo dhacan baad 
Toogasho u badheedhanee 
Ma dhulkaas dhanee tegeybaan 
Ninna dhagax u tuurayn

Qaran aan hubkuu tumayo 
Tooreyda dhaafayn 
Oo aan taar samayn karin 
Uur kutaallo weynaa

Hadba waxaan la taahaayoo 
Togagga uga qaylshaa 
Nin dalkiisii cadow taaboo 
U tol waayey baan ahayee

Hadba waxaan laa ooyaayoo 
Oo ilmadu iiga qubaneysaa 
Iqtiyaar nin loo diidoo 
La addoon sadaan ahayee

คำร้องแปลเป็นภาษาไทย
โซมาเลีย ตื่นขึ้นมา
ตื่นขึ้นมาและสนับสนุนซึ่งกันและกัน
สนับสนุนประเทศของคุณ
สนับสนุนพวกเขาตลอดไป

หยุดการต่อสู้ซึ่งกันและกัน
กลับมาพร้อมกับความแข็งแกร่งและความสุขและความเป็นเพื่อนกันอีกครั้ง
ถึงเวลาที่จะมองไปข้างหน้าและใช้คำสั่ง
กำจัดศัตรูของคุณและรวมกันอีกครั้ง
กลายเป็นที่แข็งแกร่งอีกครั้งและอีกครั้ง

ดูเพิ่ม
 ธงชาติโซมาเลีย
# เซนต์ปีเตอร์พอร์ต
เซนต์ปีเตอร์พอร์ต  เป็นเมืองหลวงของเกิร์นซีย์ ซึ่งเป็นดินแดนของสหราชอาณาจักรและเป็นเกาะหนึ่งในหมู่เกาะแชนแนล มีพื้นที่ 6.5 ตารางกิโลเมตร มีประชากร 16,488 คน (ค.ศ. 2001)

แหล่งข้อมูลอื่น
The St. Peter Port Parish Constables Website
# ตราแผ่นดินของโซมาเลีย
ตราแผ่นดินของโซมาเลีย  เป็นตราที่ประกาศใช้อย่างเป็นทางการที่ 10 ตุลาคม 1956 เสือดาว ที่สนับสนุนการป้องกันและดาวสีขาวนอกจากนี้ยังพบบนตราที่ใช้ในระหว่างที่ยังเป็นอาณานิคมของอิตาลี โล่ แนวแบ่งโดยเส้นขาวหยัก (1980) ครึ่งบนของโล่เป็นสีฟ้าด้วยเสือดาวสีธรรมชาติกอปรด้วยดาวห้าแฉกสีขาว

ตราแผ่นดินในอดีต

แหล่งข้อมูลอื่น
Somalia at Flags of the World

ซ
หมวดหมู่:สัญลักษณ์ของประเทศโซมาเลีย
# เพชรในเพลง 2555
เพชรในเพลง 2555 กระทรวงวัฒนธรรม โดย สำนักงานวรรณกรรมและประวัติศาสตร์ กรมศิลปากร จัดงานมอบรางวัล ในวันที่วันที่ 29 กรกฎาคม 2555 ซึ่งตรงกับวันภาษาไทยแห่งชาติ โดยมอบรางวัลสำหรับนักร้อง เพลงไทยสากล ลูกทุ่ง ที่ออกเสียงได้ถูกต้องตามอักขระภาษาไทย เพื่อยกย่องบุคลลในวงการเพลงที่มีผลงานดีเด่นด้านภาษาไทย ทั้งนักประพันธ์เพลงที่มีความสามารถผสมผสานความรู้ด้านภาษา วรรณกรรม และนักร้องที่ร้องเพลงออกเสียงชัดเจน และถูกต้องตามหลักการใช้ภาษาไทย โดยมอบรางวัล ณ ศูนย์วัฒนธรรมแห่งประเทศไทย ผลรางวัล ดังนี้ 

 รางวัลเชิดชูเกียรติผู้ประพันธ์เพลงดีเด่นในอดีต  
 ประเภทเพลงไทยสากล เพลงน้ำตาแสงไต้ ผู้ประพันธ์ ครูเนรมิต (นายอำนวย กลัสนิมิ),ครูมารุต (นายทวี ณ บางช้าง),ครูสง่า อารัมภีร
 ประเภทเพลงไทยลูกทุ่ง เพลงชมทุ่ง ผู้ประพันธ์ เพลิน พรหมแดน (นายสมส่วน พรหมสว่าง)

 รางวัลการประพันธ์เพลงดีเด่นด้านภาษาไทย  
 ประเภทการประพันธ์คำร้องเพลงไทยสากล  
 รางวัลชนะเลิศ เพลงวันเพ็ญ ประพันธ์โดย นายวิเชียร ตันติพิมลพันธุ์
 รางวัลชมเชย เพลงจากหนึ่งเป็นล้านทำด้วยใจ ประพันธ์โดย วีระนนท์ นวชานน
 รางวัลชมเชย เพลงชีวิตคู่ ประพันธ์โดย นายสุทธิพงษ์ สมบัติจินดา

 ประเภทการประพันธ์คำร้องเพลงไทยลูกทุ่ง  
 รางวัลชนะเลิศ เพลงขอเช็ดน้ำตาบนหน้าแม่ ผู้ประพันธ์ หลุยส์ ท่าศาลา (นายศิวพล เพชรทอง)
 รางวัลชมเชย เพลงรักปักษ์ใต้ ผู้ประพันธ์ ชาง ซาไก (นายนพพร ชูสุวรรณ)
 รางวัลชมเชย เพลงรักเมืองไทยเที่ยวเมืองไทย ผู้ประพันธ์ หนุ่ม บางแค (โก๊ะฝุ่ย)

 รางวัลการขับร้องเพลงดีเด่นด้านภาษาไทย  
 ประเภทผู้ขับร้องเพลงไทยสากลชาย  
 รางวัลชนะเลิศ เพลงผู้ปิดทองหลังพระ ผู้ขับร้อง นายยืนยง โอภากุล
 รางวัลชมเชย เพลงตามรอยพระราชา ผู้ขับร้อง นายธงไชย แมคอินไตย์
 รางวัลชมเชย ได้แก่ เพลงวันเพ็ญ ผู้ขับร้อง กัน เดอะสตาร์ (นายนภัทร อินทร์ใจเอื้อ)

 ประเภทผู้ขับร้องเพลงไทยสากลหญิง  
 รางวัลชนะเลิศ เพลงชีวิตคู่ ผู้ขับร้อง ปาน ธนพร (นางสาวธนพร แวกประยูร)
 รางวัลชมเชย เพลงคนไม่น่าสงสาร ผู้ขับร้อง แอน ธิติมา (นางสาวธิติมา ประทุมทิพย์) 
 รางวัลชมเชย เพลงรัก ผู้ขับร้อง นางดวงดาว เถาว์หิรัญ

 ประเภทผู้ขับร้องเพลงไทยลูกทุ่งชาย  
 รางวัลชนะเลิศ เพลงเข็ดรักจากเจ้าพระยา ผู้ขับร้อง หนู มิเตอร์ อาร์สยาม (นายสร่างศัลย์ เรืองศรี) 
 รางวัลชมเชย เพลงข้าวของพ่อ ผู้ขับร้อง ไมค์ ภิรมย์พร (นายพรภิรมย์ พินทะปะกัง)
 รางวัลชมเชย เพลงอยากบอกรัก ผู้ขับร้อง กุ้ง สุธิราช วงศ์เทวัญ อาร์สยาม (นายสุธิราช อุสุภะ)

 ประเภทผู้ขับร้องเพลงไทยลูกทุ่งหญิง  
 รางวัลชนะเลิศ เพลงสัญญาบ้านทุ่ง ผู้ขับร้อง วิรดา วงศ์เทวัญ อาร์สยาม (นางสาววิรดา อุสุภะ)
 รางวัลชมเชย เพลงเมื่อดอกแคร์บาน ผู้ขับร้อง ทราย อาร์สยาม (นางสาวนววรรณ นนทโชติ)                         
 รางวัลชมเชย เพลงเจ้าสาวคนต่อไป ผู้ขับร้อง แอร์ สุชาวดี (นางสาวศิริพร พลนรา)
# เพชรในเพลง
รางวัลเพชรในเพลง เป็นรางวัลที่สำนักวรรณกรรมและประวัติศาสตร์ของกรมศิลปากร จัดขึ้นเพื่อมอบให้บุคคลในวงการเพลงผู้มีผลงานดีเด่นด้านการใช้ภาษาไทย และสนับสนุนการสร้างสรรค์ผลงานเพลงที่มีคุณภาพทั้งการประพันธ์คำร้องและผู้ขับร้อง เพื่อส่งเสริมการใช้ภาษาไทย เนื่องในวันภาษาไทยแห่งชาติ ที่รัฐบาลกำหนดให้ตรงกับวันที่ 29 กรกฎาคม ของทุกปี โดยในแต่ละปีจะมีการจัดกิจกรรมที่ศูนย์วัฒนธรรมแห่งประเทศไทย แต่ในปี พ.ศ. 2564 งดจัดพิธีมอบรางวัลเพื่อป้องกันการระบาดทั่วของโควิด-19 ในประเทศไทย โดยเน้นรูปแบบออนไลน์ ซึ่งมีกิจกรรมประกอบด้วย การเผยแพร่คำปราศรัย และบันทึกเทปโทรทัศน์การจัดกิจกรรมต่างๆ เผยแพร่ทางสื่อโทรทัศน์และสื่อออนไลน์ โดยผลรางวัลในแต่ละปี ดังนี้

 ลำดับงานประกาศผลรางวัลเพชรในเพลง 
 งานประกาศผลรางวัลเพชรในเพลง เพชรในเพลง 2547  เพชรในเพลง 2548  เพชรในเพลง 2549  เพชรในเพลง 2550 เพชรในเพลง 2551  เพชรในเพลง 2552  เพชรในเพลง 2553  เพชรในเพลง 2554  เพชรในเพลง 2555  เพชรในเพลง 2556  เพชรในเพลง 2557  เพชรในเพลง 2558  เพชรในเพลง 2559  เพชรในเพลง 2560  เพชรในเพลง 2561  เพชรในเพลง 2562  เพชรในเพลง 2563  เพชรในเพลง 2564
# เดอะเวิลส์เกรตเทสต์แท็กทีม
เดอะเวิลส์เกรตเทสต์แท็กทีม (The World's Greatest Tag Team) หรือ เรสต์ลิงส์เกรตเทสต์แท็กทีม (Wrestling's Greatest Tag Team) ทีมนักมวยปล้ำอาชีพ สมาชิกประกอบด้วย เชลตัน เบนจามิน และชาร์ลี ฮาส อดีตแชมป์แท็กทีม WWE และแชมป์โลกแท็กทีม ROH

ผลงาน
 Ohio Valley Wrestling
Danny Davis Invitational Tag Team Tournament (2015) – Haas and Benjaminhttp://www.cagematch.net/?id=1&nr=141531
Pro Wrestling Illustrated
PWI Tag Team of the Year (2003)
Ring of Honor
ROH World Tag Team Championship (2 times) – Haas and Benjamin
World Wrestling Entertainment
WWE Championship (1 time) – Angle 
WWE Tag Team Championship (2 times) – Haas and Benjamin
# วงศ์หนูทุ่ง
วงศ์หนูทุ่ง เป็นวงศ์ของสัตว์ฟันแทะขนาดเล็กจำพวกหนูวงศ์หนึ่ง ใช้ชื่อว่า Cricetidae เป็นวงศ์ที่มีสมาชิกหลากหลายมากมาย อาทิ แฮมสเตอร์, แฮมสเตอร์แคระ, หนูเลมมิ่ง, หนูทุ่ง ซึ่งยังสามารถแยกออกเป็นวงศ์ย่อย ๆ ได้อีก (ในบางข้อมูลจัดให้เป็นวงศ์เดียวกับ Muridaeจาก itis.gov)

หนูในวงศ์นี้มีประมาณ 600 ชนิด กระจายพันธุ์ไปในหลายพื้นที่ของโลก โดยเฉพาะในซีกโลกใหม่ และยังพบได้ที่ ยุโรป และเอเชีย เป็นสัตว์เลี้ยงลูกด้วยนมขนาดเล็ก โดยขนาดเล็กที่สุด คือ หนูแคระโลกใหม่ มีขนาดยาวประมาณ 5–8 เซนติเมตร (2.0–3.1 นิ้ว) และน้ำหนักประมาณ 7 กรัม (0.25 ออนซ์)  จนถึงขนาดใหญ่ที่สุด คือ หนูมัสก์ ที่ยาว 41–62 เซนติเมตร (16–24 นิ้ว) และมีน้ำหนัก 1,100 กรัม (39 ออนซ์) หางมีความเรียวยาวไม่มีขนและมีเกล็ด มีขนาดที่แตกต่างกันออกไป ใช้สำหรับทรงตัวและเกาะเกี่ยวได้โดยเฉพาะหนูที่อาศัยอยู่ในท้องทุ่ง หรือพื้นที่เกษตรกรรม ขนส่วนใหญ่มีสีน้ำตาลและส่วนท้องสีขาว แต่ก็มีสีต่าง ๆ แตกต่างกันไปได้

เช่นเดียวกับหนูในวงศ์ Muridae คือ พบได้แทบทุกภูมิประเทศที่มีความแตกต่างหลากหลาย ตั้งแต่อาร์กติกเซอร์เคิล, ท้องทุ่ง, ทะเลทรายที่แห้งแล้ง, บ้านเรือนของมนุษย์ หรือพื้นที่ชุ่มน้ำ โดยปกติเป็นสัตว์ที่กินเมล็ดพืชเป็นอาหาร แต่ก็กินอาหารได้หลากหลายมาก เช่น เนื้อสัตว์, ซากสัตว์, อาหารที่กินเหลือ, แมลง เป็นต้น ฟันมีลักษณะเป็นฟันแทะที่งอกใหม่ได้ตลอดเวลา ในอัตราปีละ 5 นิ้ว เป็นฟันที่มีความแข็งแรง ซึ่งทำให้แทะได้แม้แต่สายไฟ หรือฝาผนังปูนซีเมนต์ สามารถเขียนเป็นสูตรฟันได้ว่า 

เป็นสัตว์ที่มีระบบเผาพลาญพลังงานหรือแมตาบอลิซึมเร็วมาก ในวันหนึ่งหัวใจเต้นได้เร็วมาก ถึงขนาดเมื่อเทียบกับหัวใจของช้างจะเท่ากับหัวใจของช้างเต้นถึง 70 ปี จึงเป็นสัตว์ที่มีความตื่นตัว ว่องไวตลอดเวลา โดยจะกินอาหารแทบทุกชั่วโมง โดยวันหนึ่ง สามารถกินอาหารได้มากถึงร้อยละ 40 ของน้ำหนักตัว เทียบเท่ากับมนุษย์กินซีเรียลมากถึงวันละ 80 กล่อง และเมื่อไปถึงที่ไหนมักจะถ่ายฉี่ไว้ ซึ่งเป็นการปล่อยฟีโรโมน รวมถึงการถ่ายมูลทิ้งไว้ด้วย Mouse: A Secret Life, "Animal Planet Showcase" สารคดีทางอนิมอลพลาเน็ต. ทางทรูวิชั่นส์: พฤหัสบดีที่ 10 มกราคม 2556

แพร่ขยายพันธุ์ได้รวดเร็ว มีระยะเวลาการตั้งท้องประมาณ 15-50 วัน ปีหนึ่งสามารถออกลูกได้หลายครอกและสามารถเพิ่มจำนวนประชากรได้เป็นพันตัวEisenberg, J.F.; Feaver, J. & Krebs, C.J. (1984): Cricetidae. In: Macdonald, D. (ed.): The Encyclopedia of Mammals: 640–655, 672–673. Facts on File, New York. ISBN 0-87196-871-1

ในประเทศไทย มีหนูในวงศ์นี้เพียงชนิดเดียว คือ หนูน้ำดอยอ่างกา (Eothenomys melanogaster)จาก IUCN ซึ่งพบได้ที่ดอยอ่างกา จังหวัดเชียงใหม่
# โอลีวัน
"อนลี วัน"  เป็นซิงเกิลภาษาญี่ปุ่นลำดับที่ 32 ของโบอาในรูปแบบแม็กซีซิงเกิล เดิมมีกำหนดวางจำหน่ายซิงเกิลในวันที่ 20 กุมภาพันธ์ พ.ศ. 2556 แต่เลื่อนวันวางจำหน่ายเป็นวันที่ 27 กุมภาพันธ์ พ.ศ. 2556 โดยไม่ทราบเหตุผลแน่ชัด และเป็นการออกซีดีซิงเกิลในรอบ 2 ปีครึ่งของโบอา  หลังจากซิงเกิล WOO WEEKEND ในปี พ.ศ. 2553 

ในการพบปะแฟนเพลงเมื่อวันที่ 7 สิงหาคม พ.ศ. 2555 มีการยืนยันว่าเพลง Only One จะถูกตัดเป็นซิงเกิลภาษาญี่ปุ่นเพลงต่อไปโดยจะวางจำหน่ายในช่วงเดือนฤดูหนาวปี พ.ศ. 2556 และจะวางจำหน่าย 4 รูปแบบ คือ ซีดี, ซีดี+ดีวีดี, และ USB แฟลชไดร์ฟ (เฉพาะแฟนคลับ SOUL ในประเทศญี่ปุ่นเท่านั้น)  

ซิงเกิล Only One ประกอบด้วยเพลงหน้าเอ Only One และเพลงหน้าบี The Shadow ซึ่งแปลงเนื้อร้องเป็นภาษาญี่ปุ่นจากอัลบัมภาษาเกาหลีชุดที่ 7 ของโบอา Only One และเป็นซิงเกิลแรกของโบอาที่แต่งเนื้อร้องเองทั้งภาษาเกาหลีและภาษาญี่ปุ่น 

การโปรโมตซิงเกิล Only One ภายใต้แคมเปนจ์ BoA feat. ONLY ONE COCKTAIL มีการเปิดเว็บไซต์พิเศษ  เพื่อโปรโมต ONLY ONE COCKTAIL ในร้านคอฟฟีช็อป 5 แห่งในกรุงโตเกียว และมีการสลัก QR Code ลงบนเครื่องดื่มครั้งแรกในโลก

เพลง Only One เป็นเพลงประกอบโฆษณา music.jp และเพลงประกอบรายการทาเคชิโนะนิปปอนโนะมิคะตะ ทางช่องทีวีโตเกียว

 รายชื่อเพลง 
 Only One 
 The Shadow
 Only One (INST)
 The Shadow (INST)
 มิวสิกวิดีโอ 
 Only One  (Music Video)
 The Shadow (Music Video)
 Only One (Making Video)
 The Shadow (Making Video)
ของขวัญ
เฉพาะสำหรับสมาชิกแฟนคลับ SOUL ในประเทศญ๊ปุ่น http://trianglewheel.blogspot.com/2012/12/only-one-japanese-version-4.html
 Special DVD ｢Only One ～Dance Version～｣ 
เฉพาะสำหรับซีดีและซีดี+ดีวีดีในการผลิตครั้งแรกเท่านั้น
 Only One original letter set
เฉพาะสำหรับสมาชิกแฟนคลับ SOUL ที่ซื้อซิงเกิลแบบซีดี+ดีวีดี, USB Type A และ USB Type B ประกอบด้วย Original Clear File (ทั้ง 3 แบบ) Original Writing Paper และ Original Ball-point Pen.
 Original Clear File
 การแสดงสด 
TBA
 ชาร์ต 
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต27 กุมภาพันธ์ พ.ศ. 2556Oricon Daily Charts#627 กุมภาพันธ์ พ.ศ. 2556Oricon Weekly Charts#108,5378,5371 สัปดาห์27 กุมภาพันธ์ พ.ศ. 2556Oricon Monthly Charts 27 กุมภาพันธ์ พ.ศ. 2556Oricon Yearly Charts

 แหล่งข้อมูลอื่น
# กะ (อักษรเทวนาครี)
กะ เป็นพยัญชนะตัวแรกในอักษรเทวนาครี โดยเขียนว่า क มีที่มาแรกสุดจากอักษรพราหมี 𑀓 (13px|ka|class=skin-invert-image) และพัฒนาต่อมาจากอักษรคุปตะ 13px|class=skin-invert-image เป็นพยัญชนะในพวกกัณฐชะ (เกิดจากเพดานอ่อน) เสียงสปรรศะ ออกเสียงทับศัพท์ภาษาไทยให้เสียง ก และในทุกภาษา क จะออกเสียงเป็น  หรือ 

ตัวอักษรสามารถเขียนเป็นพยัญชนะสังโยค โดยจะเหลือแค่ส่วนด้านหน้า ไม่ลากต่อมาด้านหลัง เช่น กฺว (क्व), กฺน (क्न), กฺย (क्य), กฺต (क्त) และกฺษ (क्ष)
# ขะ
ขะ เป็นพยัญชนะตัวหนึ่งในอักษรเทวนาครี โดยเขียนว่า ख เข้าในพวกกัณฐชะ (เกิดจากเพดานอ่อน) เสียงสปรรศะ ออกเสียงทับศัพท์ภาษาไทยให้เสียง ข และทับศัพท์ภาษาอังกฤษให้เสียง
# สกอร์โปนอค
สกอร์โปน็อคส์  เป็นชื่อตัวละครจากภาพยนตร์ซีรีส์ เรื่อง ทรานส์ฟอร์มเมอร์ส เป็นหุ่นยนต์ฝ่ายของดีเซปติคอนส์ 

ประวัติ
ฉบับการ์ตูน
ทรานส์ฟอร์มเมอร์ส เจเนเรชั่น 1
สกอร์โปน็อคส์ เป็นหุ่นยนต์ฝ่ายดีเซปติคอนส์ ที่อยู่ในกลุ่มของ เฮดมาสเตอร์ส เขาเป็นคู่แค้นกับ ฟอร์เทรส แม็กซิมัส (Fortress Maximus) ผู้เป็นหุ่นยนต์ฝ่ายออโต้บ็อตส์ มีอยู่ครั้งหนึ่ง สกอร์โปนอคได้นำพวกดีเซปติคอนส์มาจู่โจมค่ายออโต้บ็อตส์ ณ ดาวไซเบอร์ทรอน สกอร์โปนอคและพวก ได้ทำการปิดเมืองเอาไว้ จนค่ายออโต้บ็อตส์แตกพ่ายเพราะถูกเผาทำลายสิ้น

ฉบับภาพยนตร์คนแสดง
ทรานส์ฟอร์มเมอร์ส มหาวิบัติจักรกลสังหารถล่มจักรวาล
ในฉบับภาพยนตร์คนแสดง สกอร์โปน็อคส์ เป็นหุ่นยนต์สีเทาดำ มีลักษณะรูปร่างคล้ายแมงป่อง สกอร์โปน็อคส์ได้ปรากฏตัวขึ้นในภาพยนตร์เรื่องนี้เป็นเรื่องแรก ฉากแรกที่สกอร์โปน็อคส์ได้ปรากฏตัวขึ้นคือ รัฐกาตาร์ ฝั่งตะวันออกกลาง สกอร์โปนอคได้มายังโลกเพื่อมาตามหาออลสปาร์คร่วมกับหุ่นยนต์ตัวอื่นๆ และได้มีส่วนร่วมในการปราบปรามทหารของผู้กองเลนนิกซ์ และโรเบิร์ต เอ็ปป์ ที่กองบัญชาการปฏิบัติการพิเศษ ณ กาตาร์ จนท่านรัฐมนตรีกลาโหมและทุกคนคิดว่าทหารที่ถูกโจมตีเสียชีวิตหมด แต่แท้จริงแล้วเลนนิกซ์ เอ็ปป์ และทหารที่เหลือไม่กี่คนรอดตายมาได้ 

เมื่อสกอร์โปน็อคส์รู้ข่าวว่าพวกเขารอดมาได้เลยไปถล่มซ้ำอีกรอบ ที่หมู่บ้านเล็กๆ กลางทะเลทราย เลนนิกซ์และเอ็ปป์ได้วิทยุสื่อสารไปถึงเพนตากอน ให้มาจัดการตัวประหลาดนี้ ทหารอากาศที่ถูกส่งมาตามคำสั่งของภาคพื้นดิน ได้ระดมยิงสกอร์โปน็อคส์อย่างหนัก จนสกอร์โปน็อคส์หางขาด และบาดเจ็บสาหัส จนต้องหนีไปรักษาตัว

ทรานส์ฟอร์มเมอร์ส อภิมหาสงครามแค้น
ในทรานส์ฟอร์มเมอร์สภาค 2 สกอร์โปน็อคส์ได้ปรากฏตัวตอนที่ดีเซปติคอนส์ทำศึกชิงขุมพลังเมททริกซ์ ที่อียิปต์ และพยายามขัดขวางไม่ให้แซม วิทวิคกี้ นำเมททริกซ์ไปชุบชีวิตออพติมัส สกอร์โปน็อคส์ ได้เห็นเหตุการณ์ตอนเจ็ทไฟร์ มาฆ่าหุ่นยนต์ดีเซปติคอนส์ เพราะเจ็ทไฟร์เลือกย้ายข้างอยู่ฝ่ายออโต้บ็อตส์ สกอร์โปน็อคส์จึงออกไปทำการต่อสู้ และพยายามจะฉีกร่างเจ็ทไฟร์ แต่ถูกเจ็ทไฟร์โจมตีที่ศีรษะอย่างหนักจนสกอร์โปน็อคส์ สิ้นชีพ ส่วนเจ็ทไฟร์บาดเจ็บสาหัส ในภาค 7 สกอร์โปน็อคส์ได้อยู่ฝ่ายพรีดาคอนส์เพื่อรับมือกับพวกออโต้บ็อตส์และแม็กซิมอลที่โลก ความสูงของสกอร์โปน็อคส์อยู่ที่ 10 ฟุต อาวุธของมันคือ หางเหล็กใน, แฮนด์บลาสเตอร์ และ จรวดสั้น

ผู้พากย์เสียง
ผู้ให้เสียงสกอร์โปน็อคส์ ในทรานส์ฟอร์มเมอร์ส ภาค เจเนเรชั่น 1 ให้เสียงภาษาอังกฤษโดย สตีเฟ่น คีเนอร์ (Stephen keener)

ในทรานส์ฟอร์มเมอร์ส ซีรีส์ (ทรานส์ฟอร์มเมอร์ส :เอ็นเนอร์จอน ทรานส์ฟอร์มเมอร์ส : ไซเบอร์ตรอน และ ทรานส์ฟอร์มเมอร์ส ไทเทเนี่ยม) ให้เสียงสกอร์โปน็อคส์ ภาคภาษาอังกฤษโดย โคลิน เมอร์ด็อร์ค (Colin murdock) ให้เสียงภาษาญี่ปุ่นโดย ยาซึโนริ มาซึทานิ (Yasunori Masutani)

ส่วนในฉบับภาพยนตร์คนแสดงนั้น ไม่มีเสียงพากย์สกอร์โปน็อคส์

การเรียกชื่อในแต่ละประเทศ
สกอร์โปน้อคส์ ภาษาอิตาเลียนเรียกว่า สกอร์เปี้ยน (Scorpion) ภาษายูเครน จะเรียกว่า สกอร์ปี้ (Scorpiy) ภาษาญี่ปุ่นเรียกว่า สกอรุโปนอกกุ (,)